《同胡侍御饮王生斋中》
明代·张元凯

黄鸟嘤嘤过水滨，柴门犹是杏花新。布衣不识乘轩贵，骢马能谙陋巷贫。

欲就青山迎谢眺，须留绿酒迟陈遵。春宵星月辉辉动，醉舞狂歌自主宾。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。